નવી દિલ્હી, 26 ઓક્ટોબર: ચૂંટણી પંચે શનિવારે જમ્મુ અને કાશ્મીર તથા ઝારખંડમાં વિધાનસભા ચૂંટણીની જાહેરાત કરી દીધી છે. બંને રાજ્યોમાં પાંચ તબક્કામાં ચૂંટણીઓ યોજાવાની છે. પહેલા તબક્કાનું મતદાન 25 નવેમ્બર, બીજા તબક્કાનું મતદાન 2 ડિસેમ્બર, ત્રીજા તબક્કાનું મતદાન 9 ડિસેમ્બર, ચોથા તબક્કાનું મતદાન 14 ડિસેમ્બર અને પાંચમાં તબક્કાનું મતદાન 20 ડિસેમ્બરના રોજ યોજાશે. બંને રાજ્યોમાં મતગણતરી 23 ડિસેમ્બરના રોજ યોજાશે. ચૂંટણી પંચે દિલ્હીની ત્રણ વિધાનસભા વિસ્તારોમાં પેટાચૂંટણીની તારીકોની પણ જાહેરાત કરી દીધી છે.